**ОТЧЕТ НА НАРОДНО ЧИТАЛИЩЕ „ХРИСТО БОТЕВ-1925“**

**град АХТОПОЛ ЗА 2018 година**

Народните Читалища са традиционна форма за съвместен културен живот в селищата.Те са дълбоко вкоренени в нашата история и са рожба на културна самоинициатива.Десетилетия читалището бе най-богатия откъм дейност и въздействие културен институт и оправда с чест името дадено му като символ някога-Народно читалище.

По своята същност и историческа даденост читалището носи в себе си първичния образ на гражданското общество у нас.

То е място,където широк кръг хора общуват с различни изкуства и се занимават с творчество.Тук човек се стреми да реализира онази част от себе си,която е възможно поради обстоятелствата на живота да е останала в сянка,но търси път за неината изява.

Читалищата имат предимството на институция,която е неизменна в облика на страната-и когато се представя българската национална традиция и идентичност и когато се чертае стратегията за бъдещо развитие.Тази позиция се корени не само във вековното развитие на тази изконна българска институция,но преди всичко в жизнената устойчивост на идеите които тя носи.

През изминалата 2018 година читалищното настоятелство продължи работата си по осъществяване на предварително заплануваните цели и задачи.Приоритет си остана сътрудничеството с обществените организации в града свързани с читалищните дейности,ангажиране на децата и жителите на града с читалищния живот:

-поддържане на сътрудничество с ОУ „Св.Св.Кирил и Методий“ и ОДЗ „Делфинче“

-участие и кандидатстване в проекти

-организиране и провеждане на културно-образователни мероприятия

II.БИБЛИОТЕЧНА ДЕЙНОСТ

Библиотеката работи на пълен работен ден през цялата седмица,което дава на читателите на града достъп до библиотечния фонд и интернет.

Библиотечния фонд е 14486 тома.Новопостъпилите книги са 132 закупени и от дарения.Посещаемостта на библиотеката от деца и гости на града продължава да е постоянна,което е показател за интереса и нуждите на хората. Записаните читатели са 180 от които 73 са деца.Общо посещенията са 1320.Раздадената литература е 1693 библиотечни единици.През цялата година и особено през летния период читалнята на библиотеката се ползва от читатели на място четящи нужните им материали от тях много ученици и родителите им летуващи в града.Те също се възползват от заемната за дома като вземат литература по списъци от учебната програма.

По програмата на „Глобални библиотеки„ се използват два компютъра от потребителите.Ползването на интернет е безплатно и достъпно за читателите на библиотеката,като има средно 20 човека за ден на различна възраст.Учениците имат възможност да търсят нужния им материал за учебната програма.Така в съчетание и с игрите в свободно време се осъществява и пълноценно използване на компютърната техника.

III.ХУДОЖЕСТВЕНИ САМОДЕЙНОСТ

1.Художествени състави

-Женска фолклорна група с ръководител Мария Янкова

-Женски танцов състав с ръководител Тинка Гандиева

-Детска формация „Морски бисерчета“ с ръководител

Тонка Стефанова

-Детска формация „Златни пясъчинки“ с ръководител

Тонка Стефанова

* Вокална група „ Агата „ с ръководител Жеко Кабадиев

Коледарска група, кукерска група и Лазарки

Те взимаха участие във всички мероприятия в града ни и отчасти в общински събития..

Женската фолклорна група , Женския танцов състав и Вокалната група взеха участие в Празниците на гр. Дряново откъдето се завърнаха с грамоти . Вокалната група участва и в Международния фестивал в гр. Черноморец, а детските формации участваха на Международния фестивал „Созополска панорама“ и завоюваха трети места.

Детските танцови формации участваха и в празниците на с. Варвара , а заедно с вокална група „ Агата „ взеха участие и в празника на с. Синеморец.

2. Тържества,концерти,празници

Читалището продължи да работи активно и през изминалата година в партньорство с училището и детската градина.Проведени бяха:

-Литературни вечери посветени на патрона на читалището

Христо Ботев, Васил Левски и др. тържества организирани от библиотеката и четалището.

-честване на обичая „Бабин ден“

-Вечер на виното и любовта

-обичая„ Кукери“

-Баба марта бързала мартенички вързала с ОДЗ„Делфинче“

-Тържествен концерт в чест на националния празник на България-3 март и отбелязване деня на самодееца съвместно с колективите от читалищата в общината

- концерт за първа пролет с училището и детската градина

-обичая „Лазаруване“

-седмица на детската книга-вечер на народното творчество

И карнавал с любими приказни герои

-Великденски люлки,базар на обредни хлябове и козунаци

-концерт от колективите на читалището и ОДЗ„ДЕЛФИНЧЕ“

-ден на детето-1 юни-смарти парти и рисунки на асфалт

-Традиционния събор-празник на града бе проведен с богата програма където художествените колективи изнесоха богата програма пред жителите и гостите на града.Вечерта завърши с

участието на гръцкия състав „Ел греко бенд“.

-Седмицата на морето-викторина „Какво знаем за Черно море,рецитал конкурс по стихове за морето с наши и летуващи деца и моделиране на пясъка на плажа

Поради липса на средства не можахме да направим нептунова вечер и не се проведоха традиционните „Ахтополски вечери на любовната лирика и песен.Вярваме,че през настоящата година това ще може да се осъществи.

В лятната културна програма участниците от „Фестивала на музите“ , гостуващият театър от Казанлък разнообразяваха културният живот на жителите и гостите на града.

Активно участие читалището взема и в провеждането на фестивала „ Морски изгреви „. Съвместно със сдружение

„ Лумен „ подготвяме и провеждаме станалия традиционен „ Паламуден фест „ през септември.

-21 ХI-Ден на християнското семейство съвместно с училището и детската градина бе проведен концерт.

За трета поредна година провеждаме и „Празник на баницата „ и кулинарен базар в края на месец ноември.

Никулден-празник на рибаря съвместно с кметството в града.

-коледен концерт съвместно с училището и детската градина

-обичая „Коледуване“

Организиране и народно веселие в Новогодишната нощ

IV.ДЕЙНОСТИ ПО ПОДДЪРЖАНЕ И ТЕХНИЧЕСКО 0БОРУДВАНЕ НА БАЗАТА:

За да се провежда тази дейност е необходимо и базата да бъде на съответното ниво.Благодарни сме на кметството ,че ни оказват съдействие за необходимите ремонти и поддръжка. Но това не е достатъчно имаме нужда от цялостен ремонт на читалищната сграда.Най наложителн е да се направи основен ремонт на сцената , на тоалетните, и поставяне на ламинат в ритуалната зала,оборудване на лекционната зала.

Необходимо е и саниране на сградата,но да се надяваме това да стане през следващата година.

Въпреки всичко самодейците не спират да развиват своята дейност.Най важния фактор в нашата работа са потребителите и затова мероприятията са насочени към тях и към техните потребности.

Оценка на изпълнението им е отношението на хората към институцията читалище.Тяхната активност,изразяващи се в посещенията и участията им в различните мероприятия доказват,че тя е добра.Разбира се има какво още да се желае.Читалищните работници със своето отношение към работата и компетентността си,са в състояние да работят още по усърдно за едно устойчиво,съвременно и необходимо развитие на читалищната дейност.Затова са необходими не само желание и способности,но и повече финансови средства за по доброто им осъществяване, защото читалището е мястото,където се съхранява българската духовност.